পশ্চিমা এশিয়ায় সংঘাতের আবহে ভারতে বসবাসবাসকারী বিদেশিদের বিশেষ বিজ্ঞপ্তি নয়াদিল্লির

ওয়েবডেস্ক- আমেরিকা (America) ও ইজরায়েলের (Israel) যৌথ আক্রমণে নিহত ইরানের সর্বোচ্চ নেতা আয়াতুল্লাহ আলি খামেনেই (Iran’s Supreme Leader Ayatollah Ali Khamenei) । এই পরিস্থিতিতে গোটা বিশ্বেই এক অস্থির পরিস্থিতি তৈরি হয়েছে। ভারতের বিদেশ মন্ত্রকের (India’s Ministry of External Affairs) তরফ থেকে বিজ্ঞপ্তি জারি করা হল। সেখানে বলা হয়েছে, ভারতে বসবাসকারী সকল বিদেশি নাগরিকদের জানানো হচ্ছে, ‘যারা পশ্চিম এশিয়ায় সংঘর্ষের কারণে তাদের ভ্রমণ পরিকল্পনা পরিবর্তন করতে বাধ্য হয়েছেন, বা তাদের ভিসার মেয়াদ বৃদ্ধি বা তাদের সময়সীমা নির্ধারণের জন্য সহায়তার প্রয়োজন। তারা তাদের নিকটতম ফরেইনার্স রিজিওনাল রেজিস্ট্রেশন অফিস (FRRO) যোগাযোগ করার জন্য অনুরোধ করা হচ্ছে। সংশ্লিষ্ট FRRO প্রয়োজনীয় আনুষ্ঠানিকতা সম্পন্ন করতে সহায়তা করবে। যোগাযোগের বিশদ বিবরণের জন্য, আপনি FRRO পরিদর্শন করতে পারেন।’

আরও পড়ুন- খামেনেই মৃত্যু হতেই বি/স্ফো/র/ক ট্রাম্প, কী দাবি?

মধ্যপ্রাচ্যের যুদ্ধের কালো মেঘ। ইরান ও ইজরায়েলের দফায় দফায় সংঘাত। বাড়ছে যুদ্ধের আঁচ। শনিবার ভারতের মন্ত্রকের তরফে এবার ইরান ও ইজরায়েলে বসবাসকারী ভারতীয়দের সতর্ক থাকার পরামর্শ দিয়ে বিবৃতি দিয়েছে নয়া দিল্লি। ভারতের বিদেশ মন্ত্রক জানিয়েছে, ইরান ও মধ্যপ্রাচ্যের এই অস্থিরতার আবহে উদ্বেগ প্রকাশ করে বিবৃতি।

পশ্চিম এশিয়ায় শনিবার থেকে তৈরি হয়েছে যুদ্ধ পরিস্থিতি। একদিক থেকে তেহরান ও ইজরায়েল সহ ইরানে একাধিক শহরে হামলা চালিয়েছে আমেরিকা ও ইজরায়েল বাহিনী। উল্টো দিকে সংযুক্ত আরব আমিরশাহির আবুধাবি ও দুবাই, কাতারের দোহা এবং সৌদি আরবের রিয়াধে হামলা চালিয়েছে ইরান। এমত অবস্থায় সংঘর্ষে জড়িত দেশগুলিতে থাকা ভারতীদের জন্য উদ্বেগ প্রকাশ করে বিজ্ঞপ্তি দেয় দেশ। উত্তেজনাপ্রবণ এলাকা এড়িয়ে চলার জন্য বলা হয়েছে।

শনিবার রাতে একটি বার্তায় ভারতের বিদেশ মন্ত্রক জানিয়েছে, সংশ্লিষ্ট দেশগুলিতে ভারতীয় দূতাবাসের সঙ্গে সর্বক্ষণ যোগাযোগ রাখার পরামর্শ দেওয়া হয়েছে। দূতাবাসগুলিতে ২৪ ঘণ্টার জন্য হেল্পলাইন নম্বর চালু করা হয়েছে। নিরাপত্তা প্রোটোকল মেনে চলার জন্য ভারতীয়দের নির্দেশ দেওয়া হয়েছে।

বিশেষ করে সউদি আরব, সংযুক্ত আরব আমিরশাহি, ইজরায়েল, ও ইরানে বসবাসকারী ভারতীয়দের সতর্ক থাকার নির্দেশ। পরবর্তী না আসা পর্যন্ত এই বিজ্ঞপ্তি মেনে চলার নির্দেশ দেওয়া হয়েছে।